Lekota verdedig Mbeki – praag.co.za — 20 jaar jonk!
Cope se president Mosiuoa Lekota het oproepe om voormalige president Thabo Mbeki en diegene wat onder hom gedien het, vir volksmoord aan te kla, as onverantwoordelik bestempel en 'n gevaarlike verdraaiing van die geskiedenis van die land, het die SAUK Maandag berig.
Lekota het gereageer op oproepe van die Jong Kommuniste-liga dat Mbeki aangekla word omdat hy na bewering die MIV-Vigs-kwessie tydens sy ampstermyn wanbestuur het.
Hy het gesê vir die misdaad van volksmoord moes daar 'n opsetlike beleid gewees het of 'n besluit om mense dood te maak. Hy het gesê daar was geen so 'n besluit deur die ANC of die kabinet nie.
Lekota se verklaring kom slegs 'n week nadat jeugleier Julius Malema gesê het dat die ANC-jeugliga nie sal toelaat dat Mbeki vir volksmoord aangekla word nie.
"Ons moet nooit ons leiers afstaan nie," het Malema by 'n glansgeleentheid van die Pan-Afrika Jeugunie by Emperor's Palace in Boksburg verlede Maandag gesê.
"Thabo Mbeki het dalk foute gemaak, maar ons kan hom nooit aankla nie."
"Ons kan nie een van ons eie aankla nie. As ons dit toelaat, gaan dieselfde ding met [Zimbabwiese President Robert] Mugabe, en dieselfde ding met [President Jacob] Zuma gebeur, en die volgende wat jy weet, kom hulle vir jou," het Malema gesê.
купить футболку хаки детскуюдепутат лобановский
Skrywer Dan RoodtGepubliseer op 24 November 2009 Kategorieë Suider-AfrikaSleutelwoord COPE, Lekota, Mbeki, MIV-Vigs, volksmoord